Google Desktop
Få Google-hastighed, når du søger på din egen computer. Google Desktop er langt hurtigere end den indbyggede søgefunktion i Windows - du har normalt svaret på mindre end ét sekund!

Google Desktop indekserer en række dokumenttyper samt mails i Outlook og Outlook Express. Programmet nøjes så med at søge i indeksfilen, hvilket er betydeligt hurtigere.

Hjemmesider, du besøger, indekseres også. Det betyder, at du nemt kan finde hjemmesider, du tidligere har besøgt, men som du har glemt adressen på. I stedet for at få tusinder af svarsider, når du søger på Google, viser Google Desktop dig kun de sider, du tidligere har besøgt.

Resultatet vises i en webside, hvor du kan sortere, om du vil se e-mail, filnavne, chat eller hjemmesider med søgeteksten. 

Når du installerer Google Desktop, indekseres indholdet på computeren for første gang, hvilket kan tage nogen tid. Herefter foretages indekseringen løbende, uden du bemærker det. Det betyder blandt andet, at du kan søge i nye mails allerede et par minutter efter, du har modtaget dem.